open-index/open-wikipedia-markdown huggingface dataset:
Jadrová energia

**Jadrová energia** alebo nepresne **atómová energia** je energia uvoľnená pri jadrovej reakcii, presnejšie pri premenách atómových jadier na systémy s absolútne vyššou väzbovou energiou štiepením jadier alebo termojadrovou reakciou. Prejavuje sa okrem iného ako tepelná energia.

## Využitie
Na mierové účely sa v súčasnosti priemyselne využíva štiepna reakcia uránu alebo plutónia, predmetom intenzívneho výskumu je praktické využitie termonukleárnej syntézy vodíka na hélium. 

Najvýznamnejším využitím jadrovej energie je výroba elektrickej energie v jadrových elektrárňach. Jadrové zdroje majú dnes približne 17% podiel na svetovej výrobe elektriny a približne 7% podiel na spotrebe energie celkovo.

Najväčší podiel elektrického prúdu z jadra dosahuje Litva (asi 80 %), Francúzsko (asi 78 %) a Belgicko (asi 60 %) (stav podľa EIA z roku 2003, v prípade Belgicka stav roku 2002).

Jadrové reaktory sa takisto používajú na pohon lodí a ponoriek, na výrobu izotopov na ďalšie využitie a na výskum, zároveň sa (väčšinou ako vedľajší produkt pri výrobe elektriny) využívajú na vykurovanie či ohrev vody.

Dejiny využitia jadrovej energie poznamenali tri veľké nehody – v roku 1986 v Černobyle, podstatne menšia v roku 1979 v Three Mile Islande v USA a v roku 2011 v Japonsku v oblasti Fukušima.

## Dejiny
*Pozri aj: [[Jadrové zbrane]]*

Prvý úspešný pokus s jadrovým štiepením vykonali v roku 1938 v Berlíne Otto Hahn, Lise Meitnerová  a Fritz Strassmann.

Počas 2. svetovej vojny sa rozbehol jadrový program v rade štátov. Prvá riadená reťazová štiepna reakcia sa uskutočnila 2. decembra 1942 v reaktore CP-1, ktorý pod vedením Enrica Fermiho postavili v podzemí štadiónu Chicagskej univerzity. Motivácia pokusov bola jednak vedecká, ale aj vojenská - reaktory založené na výsledkoch Fermiho výskumu potom slúžili na výrobu plutónia na použitie v jadrovej zbrani. Po zvrhnutí atómových bômb U.S.A. na Hirošimu a Nagasaki sa konštrukcia reaktorov na výrobu plutónia rozbehla aj v ďalších štátoch.

Na výrobu elektriny sa jadrový reaktor prvý raz využil 20. decembra 1951 vo výskumnej stanici EBR-I pri Arce. Zariadenie založené na rýchlom množivom reaktore dodávalo spočiatku výkon okolo 200 kW.

Prvá jadrová elektráreň bola postavená v ZSSR v meste Obninsk. K rozvodnej sieti bola oficiálne pripojená 27. júna 1954. V 5MW reaktore bol použitý grafit ako moderátor a voda ako chladiace médium.

Využitie jadrovej energie sa potom rýchlo rozvíjalo. V roku 1923 tvoril inštalovaný výkon menej ako 1 gigawatt (GW), na konci sedemdesiatych rokov už 100 GW, a 300 GW v osemdesiatych rokoch.

Od konca 80. rokov je nárast oveľa slabší a prevažne tvorený výstavbou jadrových elektrární v Číne. V roku 2005 bol inštalovaný výkon 366 GW. Proti využitiu jadrovej energie sa v niektorých krajinách zdvihla vlna odporu, založená jednak na obavách z nehody (ako napr. Černobyľská  havária), jednak na strachu z radiácie. V Rakúsku (1978), Švédsku (1980) a Taliansku (1987) dokonca prebehli referendá, dôsledkom ktorých sa upustilo od využitia jadrovej energie.

## Referencie


Kategória:Jadrová fyzika
Kategória:Jadrová energetika
Entelechia

**Entelechia** je činná podstata veci; životný tvorivý princíp, životný činiteľ. Prvý filozof, ktorý systematicky tematizoval entelechiu, bol Aristoteles: entelechia je v látke sa uskutočňujúca forma, účelná, dovršujúca sa činnosť alebo sila, ktorá ako princíp podmieňuje a určuje každý vyvoj, najmä vývoj živočíchov.

## Entelechia podľa Aristotela
Podľa Aristotela je entelechia imanentný, vnútorný formujúci princíp, ktorý je vlastný každej látke, každému živočíchovi, a ktorý spôsobuje prejavovanie sa ich podstatného jadra.

Entelechia je skutočnosť, že niečo sa stáva účinným, pôsobiacim vzhľadom na prostú možnosť; entelechia je ďalej stav úplnosti, zavŕšenosti, resp. (imanentný) cieľ (telos), ku ktorému niečo smeruje.

Pojem entelechie pochádza z Aristotelovho učenia o *dynamis* a *energei* a má podobný význam ako *energeia*.

## Entelechia v novovekej filozofii
Novoveká filozofia vytvára pojem entelechie vychádzajúc z organického chápania prírody: svoj pojem zameriava najmä proti čisto mechanickým, kauzálnym koncepciám prírody, ktoré vychádzajú z anorganickej látky.

## Externé odkazy
* 
* 

Kategória:Filozofické koncepty
Entita

**Entita** môže byť:
* pôvodne a vo filozofii: súcno nejakej veci (na rozdiel od jej podstaty); niečo existujúce, pozri entita (filozofia)
* v odborných textoch (amerikanizmus): skutočný či predpokladaný bližšie neurčený útvar, objekt, subjekt; (ucelená) jednotka
* v informatike: pozri entita (informatika)
* v jadrovej fyzike: základný objekt skúmania (napr. častica, atóm, jadro), pozri entita (jadrová fyzika)
* v medicíne: komplex symptómov, pozri entita (medicína)
* v anglosaskom práve: daňová jednotka, účtovná jednotka, (právnická) osoba, organizácia, organizačný útvar, vládny orgán, trust, estate a podobne, pozri entita (právo)
Matematická entita

**Matematická entita** je entita, ktorú skúma matematika a s ktorou sa uskutočňujú
matematické operácie.

## Externé odkazy
* 

Kategória:Matematika
Belá (prítok Hornádu)

**Belá** je pravostranný prítok Hornádu s dĺžkou . Preteká územím okresu Košice-okolie.

*Prameň:* vo Volovských vrchoch, v podcelku Kojšovská hoľa, na východných svahoch Predného holiska () v nadmorskej výške okolo 

*Smer toku:* tok má od prameňa k ústiu tvar písmena „J“ stočeného na severozápad

*Geomorfologické celky:* 1.Volovské vrchy, podcelok Kojšovská hoľa, 2.Čierna hora, podcelok Pokryvy

*Prítoky:* sprava Beliansky potok, Zlatý potok, zľava Kamenný potok

*Ústie:* do dlhej a úzkej zátoky vodnej nádrže Ružín  severozápadne od obce Košická Belá v nadmorskej výške okolo  Pred vybudovaním vodnej nádrže Belá merala cca  a ústila do Hornádu pod vrchom Sivec () východne od obce Veľký Folkmar a zľava priberala Opátku.

*Obce:* Košická Belá

## Referencie

Kategória:Potoky na Slovensku
Kategória:Povodie Hornádu
Kategória:Vodné toky v okrese Košice-okolie
Entita (informatika)

**Entita** je položka, s ktorou možno manipulovať ako s celkom; často je členom určitej kategórie alebo druhu. Termín entita sa používa často v projektovaní pomocou počítača (CAD), objektovo orientovanom programovaní a databázových systémoch.

## Pozri aj
*matematická entita
*metafyzická entita
*jav
*objekt
*predmet
*vlastnosť

## Externé odkazy
* 

Kategória:Dátové modelovanie
Kategória:Dátové typy
Kategória:Teoretická počítačová veda
Entuziazmus

**Entuziazmus** je stav emocionálnej zameranosti, zaujatia pre určitú hodnotu. Pojem entuziazmu je významným pojmom teórie umenia už od čias antickej gréckej estetiky.

## Iné projekty

## Externé odkazy

* 

Kategória:Umelecké smery
Kategória:Cnosti
Entyméma

**Entyméma** (z gr. ἐνθύμημα) je v tradičnej logike deduktívny úsudok, v ktorom nie je v zjavnej forme vyjadrená niektorá časť, alebo jedna z premís, alebo záver. Jej opakom je epicheiréma.

## Externé odkazy
* 

Kategória:Logika
Enzymológia

**Enzymológia** je diciplína biológie skúmajúca enzýmy, ich výskyt, vlastnosti a vplyv rôznych faktorov regulujúcich rýchlosť enzymatických reakcií.

## Iné projekty

## Externé odkazy

* 


Kategória:Enzýmy
Eocén

**Eocén** (z gr. éós – úsvit, zore, kainos – nový) je stredné oddelenie paleogénu,
ktoré r. 1833 definoval Ch. Lyell. 

Začalo sa pred 55,8 mil. rokmi a skončilo pred 33,9 mil. rokov. 

## Delenie
Dnes sa delí na (od najnovšieho po najstaršie):
* priabón (priabon) 	 
* bartón (barton)
* lutét (lutet)
* yprés (ypres)

Príklad staršieho delenia:
* vrchný eocén (priabón)
* stredný eocén (lutét) 
* spodný eocén (kuis)

Príklad iného staršieho delenia:
* lud
* léd
** bartón
** auvers
* lutét
* yprés

## Charakteristika
Hlavné skameneliny sú numulity. Do eocénu možno zaradiť väčšinu paleogénnych sedimentov na území Slovenska.

## Klíma
Epocha eocénu obsahovala širokú škálu rôznych klimatických podmienok, ktoré zahŕňajú najteplejšie podnebie v ére kenozoika a pravdepodobne najteplejší časový interval od permsko-triasového masového vymierania a skorého triasu, a končí ľadovým podnebím. Vývoj eocénneho podnebia sa začal otepľovaním po skončení paleocénno-eocénneho tepelného maxima (PETM) v období 56 mil. rokov až po maximum počas eocénneho optima v období približne 49 mil. rokov. Počas tohto obdobia bolo na Zemi málo ľadu alebo žiadny ľad s menším rozdielom teplôt od rovníka k pólom. Z tohto dôvodu bola maximálna hladina morí o 150 metrov vyššia ako súčasná. Po tomto maxime nasledoval ústup do ľadovej klímy od eocénneho optima až po prechod eocénu do oligocénu v období pred 34 mil. rokov. Počas tohto poklesu sa na póloch začal opäť objavovať ľad a prechod eocén-oligocén je obdobím, keď sa antarktický ľadový príkrov začal rýchlo rozširovať.

## Referencie

## Pozri aj
* chronostratigrafická tabuľka

## Iné projekty
Éós

[náhľad|300px|''Éós a Tithónos'', červenofigurálne [oinochoé, cca 470 – 460 pred Kr.]]
**Éós** (iné názvy: **Eós, Eos, Zora, Zornička**; gr.  Ἠώς – Éós alebo Ἕως – Eós; latiniz. *Eos*, lat. *Aurora*) je v gréckej mytológii dcéra Titana Hyperióna a jeho manželky Theie, je bohyňa ranných zôr. V rímskej mytológii jej zodpovedá Aurora.

Jej súrodenci sú Hélios, boh slnka a Seléné, bohyňa mesiaca.

Éós je tiež nazývaná bohyňou úsvitu a ranných zôr. Jej každodenná povinnosť začína na východe, kde nastúpi do slnečného voza ťahaného dvomi okrídlenými koňmi menom Lampos a Faethón. Prvá zastávka je na Olympe, tam oznámi príchod boha Hélia. Potom sa Éós stane Hémerou, bohyňou jasného dňa. V tejto podobe sprevádza Hélia až k západným brehom Ókeanu a mení sa na Hespera (syna Éós a Astraia), čiže Večernicu, prvú večernú hviezdu.

Éos bývala zobrazovaná v nádhernom šafranovom rúchu, obvykle s krídlami. Bola krásna a milovala všetko krásne, tiež krásnych mužov.

Jej prvým manželom bol Titan Astraios; mali spolu mnoho potomkov, medzi nimi takmer všetky hviezdy a vetry. Mala aj mnoho milencov medzi ktorých patril aj Kleitos, aténsky hrdina Kefalos a slávny lovec Órión; postupne ich vraj všetkých uniesla.

S druhým manželom Tithónom, synom trójskeho kráľa Laomedóna, žila až na samom konci sveta. Vyprosila pre neho od Dia nesmrteľnosť, ale zabudla vyžiadať pre neho aj večnú mladosť, takže jej pred očami zostarol a nakoniec sa scvrkol na cvrčka. (alebo ho na cvrčka sama premenila).

S Tithónom mala dvoch synov: Émathióna a Memnóna. Memnón počas trójskej vojny prišiel na pomoc svojmu strýkovi Priamovi, stal sa vrchným veliteľom trójskych vojsk, padol však v súboji s Achillom. Éós preniesla potom jeho mŕtve telo do Etiópie. Každé ráno sa objavuje na zemi rosa – slzy, ktoré vylieva Éós nad svojím mŕtvym synom.

Homér nazýval bohyňu Éós "ružovoprstou", "krásnovlasou", "ráno sa rodiacou", "zlatotrónnou".

## Odraz v umení
Jednou z najlepších jej sôch je Michelangelova Aurora na hrobe Lorenza de Medici vo Florencii (okolo r 1520)
## Rodostrom

### Rodostrom Titanov

### Rodostrom vetvy Krios a Eurybia

## Zdroje
* 
* 

Kategória:Grécke bohyne
Epagoga

**Epagoga** alebo **epagogé** () je aristotelovský filozofický pojem označujúci logický úsudok z jedinečného na všeobecné, dokazovanie pravdy jej vyjavovaniam v dôsledkoch. Preto sa tento pojem niekedy pokladá za synonymum indukcie. Opakom je apagoga (apagogé).

## Referencie

Kategória:Epistemológia
Kategória:Filozofické pojmy
Eparcha

**Eparcha** môže byť:
* názov pre viacero úradníkov v Byzantskej ríši, pozri eparcha (Byzantská ríša)
* biskup východnej katolíckej cirkvi alebo pravoslávnej cirkvi, pozri eparcha (biskup)

## Pozri aj
*Eparchia
Eparchia (biskupstvo)

**Eparchia** je územná správna jednotka (resp. biskupstvo) gréckokatolíckej cirkvi a ostatných východných cirkví. V rímskokatolíckej cirkvi je obdobnou štruktúrou diecéza. Na jej čele stojí eparcha (sídelný biskup). Významné eparchie sa označujú ako archieparchia (alebo arcieparchia) a na ich čele stoja archieparchovia (archieparchovia).

O eparchiách a eparchiálnych biskupoch pojednáva siedmy titul Kódexu kánonov východných cirkví (kánony 177 - 310).

Názov vychádza z pomenovania územnosprávnej jednotky v Byzantskej ríši.

## Slovensko

Na Slovensku sú v súčasnosti tieto eparchie:

náhľad|Gréckokatolícke eparchie na Slovensku
**Gréckokatolícka cirkev:**
* Prešovská gréckokatolícka archieparchia (1818)
* Košická gréckokatolícka eparchia (1997)
* Bratislavská gréckokatolícka eparchia (2008)

**Pravoslávna cirkev:**
* Prešovská pravoslávna eparchia (1929/1945)
* Michalovsko-košická pravoslávna eparchia (1950)

## Pozri aj
* Biskupstvo 
* Diecéza

## Zdroj

Kategória:Gréckokatolícka cirkev
Kategória:Pravoslávne cirkvi
Kategória:Katolícka cirkev
Epicheiréma

**Epicheiréma** (gr.) je sylogistický úsudok, v ktorom sú všetky premisy výslovne zdôvodnené. Jej opakom je entyméma.

Kategória:Logika
Epifánia

**Epifánia** môže byť:
* náhle zjavenie (a zmiznutie), zviditeľnenie, sláva
* zjavenie božstva v reálnej podobe alebo vízii
* sviatok Zjavenia Pána (resp. Bohozjavenia), pozri Zjavenie Pána
Epifenomén

**Epifenomén** (gr.) je prídavok k fenoménu, vedľajší jav, ktorý sprevádza iné javy, no neovplyvňuje ich.

## Externé odkazy
* 

Kategória:Grécke výrazy
Epikard

**Epikard** (gr.) je serózna blana, ktorá pokrýva srdce a časť veľkých ciev v osrdcovníku.

## Externé odkazy
* 

Kategória:Srdce
Epikondylus

**Epikondylus** (gr.) je nadhlavica, výčnelok, kostený výstupok na kondyle kosti ramennej (humeru) a stehnovej (femuru). Na každom kondyle su dva epikondyly: jeden vnutorný (mediálny) a druhý vonkajší (laterálny). Na epikondyly sa upínajú šľachy svalov, ich preťažovanie môže viesť k zápalu epikondylu – epikondylitíde.

## Externé odkazy
* 

Kategória:Anatomické pojmy
Epikríza

**Epikríza** je celkový záver lekára o ochorení.

## Pozri aj
* Anamnéza

## Externé odkazy
* 

Kategória:Interná propedeutika
Epilácia

**Epilácia** je trvalé odstránenie chlpov alebo vlasov pri liečení alebo kozmetickej úprave.

## Pozri aj
* depilácia

## Iné projekty

## Externé odkazy
* 

Kategória:Hygiena
Kategória:Kozmetika
Epimenides

thumb|Epimenides z Knozosu
**Epimenides z Knózosu** (asi 2. pol. 7. stor. pred Kr.
Kréta - 6. stor. pred Kr. ?) bol grécky divotvorca a teológ,
jeden zo siedmich mudrcov. 596-593 vraj očistil Atény od moru, ktorý postihol mesto za zavraždenie Kylóna. V mladosti vraj zašiel do akejsi krétskej jaskyne a prebudil sa bez toho, aby zostarol, po 57 rokoch. Dožil sa údajne 157 rokov, podľa inych verzií ešte omnoho viac.

## Iné projekty

## Externé odkazy
* 

Kategória:Narodenia v 7. storočí pred Kr.
Kategória:Úmrtia v 6. storočí pred Kr.
Kategória:Grécki teológovia
Episkopalizmus

**Episkopalizmus** (gr.) môže byť

* cirkevná organizácia založená na moci biskupov
* teologické a politické hnutie od 14. stor. za obmedzenie pápežskej moci voči biskupom jej podriadením koncilu, konciliarizmus 14. a 15. stor.

## Externé odkazy
* 

Kategória:Katolícka cirkev
Episkopát

**Episkopát** môže byť:
* hodnosť (úrad) biskupa, resp. jeho funkčné obdobie, pozri pod biskup 
* zbor všetkých biskupov určitej oblasti alebo na svete, pozri napr. pod biskup, biskupská konferencia

## Zdroje
* 
* 

## Externé odkazy
* Apoštolská dogmatická konštitúcia ''Lumen gentium'' Druhého vatikánskeho koncilu o Cirkvi (katolícke ponímanie episkopátu, po slovensky)
Epistáza

**Epistáza** alebo **hypostáza** (gr.) je forma génovej interakcie. Funkčná nadradenosť jedného génu nad iným génom. Nadradený gén potláča účinky podradeného génu. Nadradený gén sa nazýva epistatický a podradený hypostatitcký. Nadradený gén môže byť dominantný i recesívny.

## Externé odkazy
* 

Kategória:Genetika
Epistéma (Foucault)

**Epistéma** alebo **epistémé** vo Foucaultovej štrukturalistickej teórii dejín poznania je invariant poznania, princíp usporiadania, poriadok, ktorý vopred určuje, čím sa má naše poznanie zaoberať a ako sa tým má zaoberať. 

Epistéma vopred vymedzuje priestor a spôsob poznanávania, núti človeka myslieť práve týmto, a nie iným spôsobom. Naše zdanlivo slobodné a nezávislé myslenie sa drží danej osnovy a až ona mu umožňuje o veciach rozmýšľať a hovoriť. Všetko, čo prekračuje daný poriadok alebo sa mu vymyká, označuje naše myslenie ako odchýlku, chce to eliminovať tým, že to vydáva za prejav *nenormálneho* a usiluje sa to normalizovať a disciplinovať. Tu sa prejavuje úzka spätosť medzi poznaním a mocou.

## Externé odkazy
* 

Kategória:Epistemológia
Genetická epistemológia

**Genetická epistemológia** je všeobecná teória vývinu poznania, ktorú rozpracoval Jean Piaget a ktorá syntetizuje výsledky
# experimentálnopsychologického výskumu inteligencie dieťaťa
# vývinu vedy.

Paralely medzi týmito dvoma úrovňami sa hľadali v zmenách vzťahov medzi subjektom a objektom rozumových operácií tak u indivídua, ako aj v celej evolúcii vedeckého myslenia. Na oboch úrovniach sa rozvoj prejavuje v prekonávaní egocentrizmu a fenomenalizmu, v prehlbovaní reflexie a vytváraní logicko-matematickych štruktúr.

Genetická epistemológia prispela k rozpracovaniu problému vzťahov medzi logikou a psychológiou myslenia a mala veľký vplyv na rozvoj psychologickej koncepcie J. Piageta.

## Externé odkazy
* 

Kategória:Epistemológia
Epistemologický

**Epistemologický** (gr.) je týkajúci sa teórie vedy; termín 'epistemologický' je bežný najmä v
anglickej a vo francúzskej literatúre.

## Externé odkazy

* 

Kategória:Filozofia vedy
Epitrit

**Epitrit** (gr.) je v časomiere sedemmórová (štvorslabičná) stopa základného vzorca: U - - - v antickej metrike. Podľa postavenia krátkej slabiky U sa označuje ako epitrit prvý až štvrtý.

## Externé odkazy

* 

Kategória:Literárne pojmy
Kultúrna epocha

**Epocha kultúrna** je značne dlhé a z periodizačného hľadiska základné obdobie vo vývoji kultúry a umenia charakterizovaná istými spoločenskými vzťahmi a názorovými postojmi a princípmi alebo spoločným slohom, ktorý je určený aj teritoriálne.

## Externé odkazy
* 

Kategória:Kultúra
Epoché

**Epoché** môže byť

*v starogréckom skepticizme: zdržanie sa úsudku o niečom 
*v hermetike: počiatočný bod nejakého procesu (napr. bod počatia nového jedinca). 

Metodickým pravidlom, ktoré predstaviteľov antického skepticizmu viedlo k epoché, bol trópos.

## Externé odkazy
* 

Kategória:Filozofické koncepty
Epocha

**Epocha** môže byť:
* významné ucelené obdobie, éra (staršie aj najmä jeho začiatok)
* staršie: okamih či časový bod, od ktorého sa niečo počíta/pre ktorý platí nejaký údaj
* obsiahla ucelená časť umeleckého diela, spravidla filmu
* v geológii: geochronologická jednotka, a to:
** novšie: časový ekvivalent oddelenia, pozri epocha (geológia)
** staršie: éra, pozri éra (geológia)
* v astronómii: pozri epocha (astronómia)
* český populárno-náučný časopis, pozri Epocha (časopis)

## Zdroj
* epocha. In: 

## Iné projekty
Eppur si muove

thumb|Obraz Galilea pred súdom od Cristiana Bantiho z roku 1857
**Eppur si muove!** (po taliansky, doslova "A predsa sa pohybuje!") alebo po slovensky **A predsa sa točí!** je údajný Galileiho výkrik pred inkvizičným súdom, na ktorom bol nútený verejne sa zriecť Kopernikovho učenia.

## Externé odkazy
* 

Kategória:Talianske výrazy
Historická epocha

**Historická epocha** je značne dlhé a z periodizačného hľadiska základné obdobie v dejinách vyznačujúce sa istými spoločenskými vzťahmi a istým typom významového univerza.

## Externé odkazy
* 

Kategória:História
Erato (múza)

[thumb|[Simon Vouet: *Erato*]]
**Erato** alebo **Erató** (starogr. *Ἐρατώ – Erato/iný prepis Erató*, ; z gréckeho έράν (*eran*), „milovať“) je v gréckej mytológii jedna z deviatich Múz.

Erato dcéra najvyššieho boha Dia a bohyne pamäte Mnémosyny, bola múzou milostných básnických diel a milostných piesní. Bola považovaná za objaviteľku erotických básní a tancov. 

Erató býva zobrazovaná ako jedna z najkrásnejších múz, v ruke z pravidla drží lýru alebo kitharu. Býva zobrazovaná vo voľnom priesvitnom rúchu a na hlave máva korunu. 

Jedna z jej najslávnejších sôch je rímska kópia helénskeho originálu z asi 3. storočia pred Kr. – nachádza sa vo Vatikánskom múzeu.
 
## Zdroj
* 

## Iné projekty

## Externé odkazy
* 

Kategória:Múzy
Kategória:Postavy gréckej mytológie
Akko

**Akko** či **Akkon** ( *Akko*,  *ʿAkkā*, uvádzané aj **Akra**, **Acre** nebo **Saint-Jean d'Acre**) je mesto v oblasti Západnej Galiley v Severnom dištrikte v Izraeli. Na konci roku 2003 malo 45 600 obyvateľov, z toho 76 % Židov, 22 % arabských moslimov a 2 % arabských kresťanov. V meste žije aj malý počet Drúzov.

Akko bolo v minulosti kvôli svojmu prístavu a jeho strategickej polohe považované za *„kľúč do Palestíny“*.

## Geografia
Leží v nadmorskej výške 10 metrov na severnom hrote haifského zálivu. Ide o prístavné mesto, ktoré je vzdialené 13 kilometrov severne od Haify. Obcou prechádza pobrežná železničná trať. Nachádza sa tu železničná stanica Akko.

## Dejiny
Akko slúžilo ako obchodné centrum už od čias osídlenia územia Feničanmi. V dobách novozákonných bolo známe ako *Ptolemais*. Počas križiackych výprav bolo mesto niekoľkokrát dobyté a opäť oslobodené. Bolo posledným križiackym mestom vo Svätej zemi. Počas Napoleonovho blízkovýchodného ťaženia v roku 1799 bolo napadnuté, ale francúzskej armáde odolalo.

Zvyšky podzemného križiackeho opevnenia z 13. storočia vrátane rozsiahlej krypty johanitov, ktorí vojensky obsadili mesto medzi rokmi 1191 až 1291, sa zachovali dodnes a sú turisticky sprístupnené.

Mesto je známe tiež tým, že tu bol dva roky väznený Bahá’u’lláh a kde podľa veriacich zjavil ústrednú knihu náboženstva Bahá’í – Kitáb-i-Aqdas.

Roku 2001 bolo staré mesto Akko zaradené organizáciou UNESCO medzi svetové historické pamiatky.

## Demografia
Podľa údajov z roku 2009 tvorili úplnú väčšinu obyvateľov Židia – cca 30 300 osôb (vrátane štatistickej kategórie "ostatní", ktorá zahrnuje nearabských obyvateľov židovského pôvodu ale bez formálnej príslušnosti k židovskému náboženstvu, cca 32 700 osôb). 13 600 osôb patrilo medzi izraelských Arabov. Izraelskí Arabi tak tvoria cca tretinu celkovej populácie. V pôvodnom historickom jadre mesta vo vymedzení z čias mandátnej Palestíny tvoria Arabi až 70 %. Len 15 % súčasného arabského obyvateľstva však je potomkami rodín, ktoré tu žily pred rokom 1948. Zvyšok sem presídlil z iných dedín a miest v Izraeli. Spolužitie Židov a Arabov v tomto zmiešanom meste bolo poznamenané etnickými nepokojmi, ktoré vypukli 8. októbra 2008 a eskalovali do päťdenných násilností potom, čo arabský obyvateľ vošiel autom počas sviatku Jom Kipur (kedy v Izraeli ustáva všetka cestná premávka) do prevažne židovskej štvrti Akka.

Ide o stredne veľkú obec mestského typu s dlhodobo stagnujúcou populáciou. K 31. decembru 2010 tu žilo 46 600 ľudí.

** údaj za rok 2010 zaokrúhlený na stovky*

## Partnerské mestá
*  Bielsko-Biała, Poľsko
*  Bregenz, Rakúsko
*  Canton, Spojené štáty
*  Deerfield Beach, Spojené štáty
*  Pisa, Taliansko
*  Recklinghausen, Nemecko

## Referencie


## Literatúra
* 
* 

## Iné projekty

## Externé odkazy
* Staré mesto v Akku - oficiálna stránka  
* Dejiny Akka (Jewish Virtual Library) 

## Zdroj


Kategória:Mestá v Izraeli
Kategória:Lokality Svetového dedičstva v Izraeli
Kategória:Pútnické miesta
Kategória:Bývalé hlavné mestá
Bebrava (potok)

**Bebrava** je potok na území okresu Krupina, je to pravostranný prítok Krupinice s dĺžkou 12 km. 

## Prameň
Pramení v Štiavnických vrchoch na východnom svahu Bukoviny (645,0 m n. m.) v nadmorskej výške cca 542 m n. m. 

## Opis toku
Tečie juhovýchodným smerom cez Štiavnické vrchy, podcelok Skalka a Krupinskú planinu, podcelok Bzovícka pahorkatina. Preteká okrajom Žibritova a Krupiny, na hornom toku napája malú vodnú nádrž, na dolnom toku vodnú nádrž Krupina. Do Krupinice ústi južne od mesta Krupina v nadmorskej výške okolo 250 m n. m.

## Referencie

Kategória:Potoky na Slovensku
Kategória:Povodie Krupinice
Kategória:Vodné toky v Štiavnických vrchoch
Kategória:Vodné toky v Krupinskej planine
Kategória:Vodné toky v okrese Krupina
Kategória:Žibritov
Kategória:Krupina
Erdenedzú

thumb|Zlatá stúpa
**Erdenedzú** bol prvý budhistický kláštor v Mongolsku založený chánom Abatajom.

## Iné projekty

## Externé odkazy
* 

Kategória:Budhistické kláštory v Mongolsku
Ereutofóbia

**Ereutofóbia** je chorobný strach zo začervenania sa. Príznak niektorých neuróz a psychopatií.

## Externé odkazy
* 

Kategória:Fóbie
Erich z Auxerre

**Erich** alebo **Henrich z Auxerre** (* 841 – † 876) bol francúzsky filozof, predstaviteľ školy v Auxerre, žiak Jána Scota Eriugenu, znalec starovekých klasikov.

## Externé odkazy
* 

Kategória:Narodenia v 841
Kategória:Úmrtia v 876
Kategória:Francúzski filozofi
Kategória:Osobnosti z Auxerre
Milton Hyland Erickson

**Milton H. Erickson** (* 5. december 1901, Aurum, Nevada, USA – † 25. marec 1980, Phoenix, Arizona) bol americký psychiater a lekár, hypnoterapeut.

Základný odkaz Ericksona je v tom, že rozhodne nechcel, aby všetci pracovali tak ako on. Ericksona hodnotia ako jedného z najgeniálnejších terapeutov a hypnoterapeutov všetkých čias. Avšak Erickson bol len jeden a ďalší nebude. Každý z nás si musí nájsť svoj spôsob pri rešpektovaní toho, že
každý človek je výsostne jedinečný a individuálny. Erickson nikdy žiadnu teóriu nevytvoril. Hovorí, že *pre každého pacienta som si vymyslel jeho teóriu, každému som sa snažil ušiť terapiu na mieru. A každý z vás to musí urobiť svojím spôsobom*.

## Externé odkazy
* 

Kategória:Osobnosti USA v medicíne
Eristika

**Eristika** (z gr. eristiké [techné]) je umenie viesť slovný spor (ERIS), t. j. dokazovať
alebo vyvracať akékoľvek tvrdenie, bez ohľadu na to, či je pravdivé alebo nepravdivé (neobišlo sa to spravidla bez sofiziem). Majstrami v eristike boli sofisti; písali o nej príručky, školili v nej svojich žiakov. Skvelé ukážky a paródie sofistickej eristiky obsahuje Platónov dialóg Eutydemos. Popri sofistoch sa v eristike preslávili členovia megarskej školy a eristické spôsoby argumentácie veľmi používali aj antickí skeptici.

Eristika je schopnosť na základe logickej dôvtipnosti zastávať ľubovoľné pozície a presadiť ich v diskusii.

## Eristika podľa Platóna
Eristika sú argumenty sofistov; proti týmto argumentom (čiže proti eristike) stojí
sokratovská dialektika.

## Externé odkazy
* 

Kategória:Sofistika
Kategória:Rétorika
Erlangenský program

**Erlangenský program** je program, ktorý v roku 1872 sformuloval Felix Klein, a v ktorom podáva klasifikáciu geometrií na základe ich invariantnosti voči grupám transformácií, ktoré im zodpovedajú.

## Externé odkazy
* 

Kategória:Geometria
Kategória:Eponymické termíny v matematike
Erotika

**Erotika** (z lat. *eroticus* < gr. ἐρωτικός *erotikós* – týkajúci sa pohlavnej lásky < erós Ἔρως *Eros* – [telesná] láska, boh lásky) môže byť:
* súbor javov súvisiacich s ľudskou sexuálnou aktivitou, pohlavná láska, oblasť zmyselnosti, pozri eroticizmus
* umelecké stvárnenie pohlavnej lásky, pozri erotika (umenie)
* v literatúre: poézia týkajúca sa pohlavnej lásky, pozri erotika (literatúra)

## Pozri aj
* Eros
* láska
* ľudská sexualita
* panerotizmus
* sexuálna orientácia
* pornografia
* erotická laktácia
* chápadlová erotika

## Referencie

## Iné projekty
Erotománia

**Erotománia** môže byť: 
*chorobná pohlavná dráždivosť, túžba po nadmernom sexuálnom ukojení, pozri erotománia (psychológia)
*chorobná viera, že jedinec je milovaný úplne cudzou osobou
Máního eschatológia

**Maniho eschatológia** je eschatológia proroka Máního, ktorá hlása, že koniec sveta pripraví Ježiš Kristus, ktorý opäť príde. Bude posledný súd, na ňom bude všetkých súdiť Sudca spravodlivosti. Zem sa zrúti a zhorí.

## Názor Hellera
Podľa Máního eschatológie *koniec sveta pripraví navrátivší sa Ježiš. To je zreteľne prevzaté z Nového zákona. Bude posledný súd, na ňom bude všetkých súdiť "Sudca spravodlivosti". Zem sa zrúti a zhorí. Čas posledného 'očistenia' spája s rokom [[1468]]. To je zrejme motív tzv. sothisovskej periódy, prevzatý z Egypta; tam sa po tejto dobe vracia fénix a všetko sa obnovuje.*

## Pozri aj
* Manicheizmus
* Mání

## Referencie

Kategória:Eschatológia
Kategória:Manicheizmus
Esejci

[náhľad|Ruiny esejského sídliska v [Chirba Kumrán|Kumráne]]
**Esejci** (iné názvy: **eséni**, **esséni**, **esseni**; aram., doslova: *zbožní*) boli židovská asketická mníšska duchovná komunita, ktorá vznikla v 2. storočí pred Kr. Jej zakladateľom bol anonymný kňaz, ktorý sa postavil proti veľkňazovi jeruzalemského Chrámu a jeho kňazstvu. Esejci žili prísne organizovaným komunitným životom, ich ústrednou lokalitou bol Kumrán neďaleko Mŕtveho mora. O učení esejcov svedčia tzv. Kumránske zvitky, objavené roku 1947. Esejci zanikli v 1. storočí po Kr.

## Esejci a Ježiš
Niektorí bádatelia v minulosti hľadali u esejcov pôvod Ježišovho učenia. Podľa Davida Flussera, popredného izraelského odborníka na rané kresťanstvo, sú takéto teórie *„nebezpečným skomolením vtedajšej historickej situácie“*. Podľa Davida Flussera je isté, že Ježiš esejcov a ich učenie poznal, neprebral ho však celé, ani sa s ním úplne nestotožnil. Hlavným zdrojom jeho učenia bolo rabínske židovstvo. Ako možný prostredník vo vzťahu Ježiša k esejcom mohol pôsobiť Ján Krstiteľ, ktorý bol podľa Flussera *„esejstvom ovplyvnený tak silne, že sa môžeme domnievať, že bol sám spočiatku esejcom. Neskôr sa zrejme vydal svojou vlastnou cestou, pretože odmietal ich sektársku doktrínu, ktorá dôsledne zahŕňala spoločné vlastníctvo, a ich celkovú rigídnosť.“*

## Referencie

## Externé odkazy
* 

Kategória:Náboženské prúdy judaizmu
Esencia

**Esencia** môže byť:
*vo filozofii: podstata (lat. essentia)
*v chémii, farmakológii, potravinárstve, kozmetike: (spravidla koncentrovaný) výťažok s (príjemnými) prírodnými alebo umelými chuťovými alebo vonnými látkami, extrakt, pozri esencia (výťažok)
*v homeopatii: pod tlakom vylisovaná šťava z čerstvých rastlín, pozri esencia (homeopatia)
*druh tokajského vína, pozri Esencia (tokajské)
Esencializmus

**Esencializmus** (lat.) môže byť

*spôsob myslenia, ktorý jednostranne zdôrazňuje pojem esencie
*(tradicionalizmus) americký filozofický smer vo vzdelávaní, ktorý založil W. C. Bagley a podľa ktorého tradičné ideály, znalosti a schopnosti sú podstatné pre spoločnosť a mali by sa učiť metodicky ako základné učivo u všetkých žiakov bez ohľadu na ich individuálne potreby, záujmy a schopnosti.

## Externé odkazy
* 

Kategória:Filozofické hnutia a smery
Esenciálny

**Esenciálny** je podstatový, podstatný, patriaci k podstate javu; samostatný; neznámeho pôvodu (choroba); opak: akcidentálny.

## Externé odkazy
* 

Kategória:Latinské výrazy
Jean Etienne Dominique Esquirol

**Jean Etienne Dominique Esquirol** (* 4. január 1772, Toulouse, Francúzsko – † 12. december 1840, Paríž) bol francúzsky psychiater, zakladateľ modernej psychiatrie.

## Iné projekty

## Externé odkazy
* 

Kategória:Francúzski psychiatri
Kategória:Osobnosti z Toulouse
Esse (latinský výraz)

**Esse** (lat.) je bytie.

Podľa René Descarta je esse v podstatnom súvzťahu s cogito.

## Externé odkazy
* 

Kategória:Latinské výrazy
Esse est percipi

**Esse est percipi** alebo **esse est percipi (vel percipere)** je latinská veta, ktorá znamená: „Byť znamená byť vnímaný (alebo vnímať)“.

Je to základné tvrdenie filozofie Georga Berkleyho.

## Externé odkazy
* 

Kategória:Latinské výrazy
Essentia quinta

**Essentia quinta** (lat.) je piaty živel, ktorý je podľa Aristotela nemenná a večná podstata a preniká
štyrmi živlami javového sveta - zemou, vodou, vzduchom a ohňom.

## Externé odkazy
* 

Kategória:Filozofické koncepty
Kategória:Latinské výrazy
Wilhelm Karl Essler

**Wilhelm Karl Essler** (* 27. apríl 1940, Klokočov) je nemecký logik.

Študoval na Ludwig-Maximilians-Universität. Je spoluzakladateľom časopisu *Erkenntnis - An International Journal of Analytic Philosophy*.

## Bibliografia
* 1969 - *Einführung in die Logik*, /2. vyd.
* 1970 - *Induktive Logik*
* 1971 - *Wissenschaftstheorie: II. Theorie und Erfahrung* 
* 1972 - *Analytische Philosophie I - Methodenlehre, Sprachphilosophie, Ontologie, Erkenntnistheorie*
* 1973 - *Wissenschaftstheorie: III. Wahrscheinlichkeit und Induktion* 
* 1979 - *Wissenschaftstheorie: IV. Erklärung und Kausalität*
* 1982 - *Wissenschaftstheorie: I. Definition und reduktion*, /2. vyd.
* 1983 - *Grundzüge der Logik I - Das logische Schliessen* (spolu s Martinezom)
* 1985 - *Die Sprache der Logik*

## Zdroje
* 
* http://ii.fmph.uniba.sk/~kravcik/filit/pojem.php?obl=Essler+w+k+-+zoznam+diel

Kategória:Narodenia v 1940
Kategória:Nemeckí logici
William Kaye Estes

**William Kaye Estes** (* (* 17. jún 1919, Minneapolis, Minnesota, USA - † 17. august 2011, Bloomington, Indiana) bol americký psychológ, predstaviteľ experimentálnej psychológie. Rozpracúval teóriu učenia a sociálneho učenia.

## Externé odkazy
* 

Kategória:Psychológovia USA
Estét

**Estét** je milovník krásy a umenia, vyznávač čistého umenia, zdôrazňujúci formálnu stránku umenia.

## Externé odkazy

* 

Kategória:Umenie
Estetično

**Estetično** je označenie pre všetky druhy estetických podôb, stavov, vlastností, funkcií, vrátane krásy a ošklivosti; predmet estetiky.

## Externé odkazy
* 

Kategória:Estetika
Analytická estetika

**Analytická estetika** alebo **jazykovoanalytická estetika** je estetiky, súhrn estetickych úvah nadväzujúcich od 50. rokov 20. storočia (najmä v USA) na Wittgensteina a zameriavajúcich sa na pravidlá, podla ktorých sa možno vecne a intersubjektívne zreteľne vyjadrovať o umení a kráse.

## Predstavitelia
* Monroe Beardsley
* Arthur Danto

## Externé odkazy
* 

Kategória:Estetika
Bystrička (prítok Oravy)

**Bystrička** je potok na dolnej Orave, v juhozápadnej časti okresu Dolný Kubín. Je to pravostranný prítok Oravy s dĺžkou 6,5 km, je tokom IV. rádu. 

Pramení v Malej Fatre pod sedlom Medziholie, na juhovýchodnom úpätí Veľkého Rozsutca (1 609,7 m n. m.) v nadmorskej výške okolo 1 160 m n. m. Tečie viac-menej severojužným smerom cez Malú Fatru, podcelok Krivánska Fatra rovnomennou dolinou. Sprava priberá tri významnejšie prítoky a ústi do Oravy severne od obce Kraľovany v nadmorskej výške okolo 435 m n. m.

## Referencie

Kategória:Potoky na Slovensku
Kategória:Povodie Oravy
Kategória:Vodné toky v Krivánskej Fatre
Kategória:Vodné toky v okrese Dolný Kubín
Fenomenologická estetika

**Fenomenologická estetika** je smer estetiky 20. stor., ktorý sa rozvinul začiatkom 20. stor. pod Husserlovým vplyvom a neskôr rozvinul v súlade s princípmi fenomenológie do rôznych záujmových smerov a druhov najmä v Nemecku, Francúzsku a Taliansku.

## Externé odkazy
* 

Kategória:Estetika
Klasická estetika

**Klasická estetika** je estetika od antiky zhruba do prelomu 19. a 20. storočia.

## Externé odkazy
* 

Kategória:Estetika
Marxistická estetika

**Marxistická estetika** je estetika rozvíjaná na základe dialektického materializmu a historického materializmu. Dominuje v nej idea straníckosti, ľudovosti a teória odrazu ako jednej z foriem materialistickej reinterpretácie antického pojmu mimézis.

Termín *marxistická estetika* sa presadil v 30. rokoch 20. storočia, keď Lifšic zhromaždil výpovede o umení rozptýlené v Marxovom a Engelsovom diele a Lukácz začal tieto prejavy interpretovať v ich súvislosti. 

## Externé odkazy
* 

Kategória:Estetika
Estetika výtvarných umení

**Estetika výtvarných umení** je veda o podstate estetična (krásna) a jeho funkciách, zákonitostiach estetickej činnosti, vnímaní a pretváraní prirody, človeka a spoločnosti, o vzniku a podstate estetického vedomia, zameraná na všetky druhy výtvarného umenia a ich zvláštnosti, ktorými sa odlišujú od ostatných umení. Je historicky podmienená a jej predmet a úloha sa mení a rozširuje (dnes zahrnuje
napríklad tvorbu a výsledky priemyselného výtvarníctva).

Estetika výtvarných umení má svoje teoretické začiatky v období gréckej antickej estetiky.

## Externé odkazy

* 

## Pozri aj

*estetika
*dejiny estetiky
*filozofická disciplína
*estetično
*estetika 20. storočia
*estetická funkcia
*krása
*krásno 
*estetický objekt
*umenoveda
*estetický vkus

Kategória:Estetika
Kategória:Výtvarné umenie
Estetika zdola

**Estetika zdola** je estetika budovaná na základe skúsenosti indukciou.

## Externé odkazy

* 

Kategória:Estetika
Estetika zhora

**Estetika zhora** (nem. *Ästhetik von oben*) je estetika, ktorá vychádza z najvyšších pojmov.

## Externé odkazy

* 

Kategória:Estetika
Estetika 20. storočia

**Estetika 20. storočia** je súbor estetických učení 20. stor.. Najmä v 2. polovici 20. stor. dospieva do štádia značnej nejednotnosti tak v chápaní svojho predmetu ako aj svojich metód. Pokračujú tak tendencie diferencovať až oddelovať jej základné časti (všeobecnú estetiku, teóriu mimoumeleckého estetična a všeobecnú umenovedu),
ako aj tendencie spájať ich uznávaním nadradeného pojmu a integrujúcej oblasti estetična.

Metódy odvodzuje estetika 20. stor. jednak zo špeciálnych vied (semiotika, lingvistika, teória informácií atď.), jednak z filozofickych smerov (fenomenológia, existencializmus atď.). Svoj predmet skúmania rozšíruje za hranice estetickych a umeleckych javov smerom k výrokom o nich (analytická estetika) a ďalším stránkam alebo vrstvám jazyka alebo metajazyka
estetiky, estetického diskurzu a pod. (dekonštrukcia, postmoderna).

## Pozri aj
* estetika
* filozofia 20. storočia
* umenie 20. storočia
* fenomenologická estetika

## Externé odkazy

* 

Kategória:Estetika
Estetiticizmus

**Estetiticizmus** je názor na život a umenie, ktorý považuje umeleckú formu a pôžitok z umenia za najvyššiu hodnotu a kritérium všetkého; životný postoj estétov.

## Externé odkazy

* 

Kategória:Estetika
Kategória:Filozofické teórie
Et alii

**Et alii**, skratka **et al.**, je latinský výraz znamenajúci "a iní". Používa sa najmä ako skratka pri udávaní autorov v texte. Týmto spôsobom sa uvádza odkaz na citované dielo, ktoré má troch alebo viacerých autorov. Následne sa všetci autori uvedú v príslušnej časti článku alebo knihy (najčastejšie *"Prehľad literatúry"*) s úplnou bibliografickou citáciou podľa normy ISO 690  

V minulosti sa často používal aj výraz pre označenie skupiny autorov - *a kolektív* (so skratkou *a kol.*), ktorý sa však podľa novej normy nesmie používať. 

## Zdroje


Kategória:Latinské výrazy
Kategória:Literárne pojmy
Etalón

**Etalón** (z ) môže byť:
* v metrológii: referenčná realizácia definície veličiny alebo meradlo (a pod.) na takúto referenčnú realizáciu definície veličiny, pozri etalón (meradlo)
* prototyp resp. vzor (model) pomôcky, prístroja, zariadenia alebo (iného) výrobku prijatý ako základ na porovnávanie (tvaru, kvality a pod.)
* chránený výrobok
* Fabryho-Pérotov etalón
*v analytickej chémii: štandardná vzorka
* v medicíne a pod.: roztok obsahujúci presne známe množstvo rádia, pozri etalón (rádium)
* v ekonómii staršie: kov slúžiaci ako základ peňažnej sústavy štátu (napr. zlato, striebro), pozri pod kovový štandard

## Referencie
Etapa

**Etapa** môže byť:

*obdobie, časový úsek, vývojový stupeň, štádium vývoja,
*územné pásmo za frontom ako základňa na zabespečovanie potrieb armády
*etapa napr. cyklistických alebo automobilových pretekov

## Externé odkazy

* 

## Zdroje
**[[Všeobecný encyklopedický slovník]]*. Ottovo nakladatelství, 2005.
Éthos

**Éthos** (gr.) môže byť:
* miesto, kde sa pasú zvieratá, stajňa,
* spôsob života zvierat a ich chovania,
* miesto, kde býva človek, určené spoločenstvom alebo pôvodom
* všetko, čo je obyčajom a mravom v rámci spoločného bývania
* charakter jednotlivého človeka vo vzťahu k spoločnému mravu
* spôsob konania, postoj a zmýšľanie osôb.

## Externé odkazy
*
Aprobatívna etika

**Aprobatívna etika** (lat. *approbatio* – schvaľovanie) je teória morálky, v ktorej sa dobro definuje ako to, čo sankcionovala nejaká autorita (prikázala alebo schválila). Podľa toho, kto alebo čo sa pokladá za takúto autoritu (Boh, morálny cit človeka alebo spoločnosť), delí sa aprobatívna etika na teologické, psychologické a sociálno-aprobatívne teórie.

Kategória:Etické prístupy
Autonómna etika

**Autonómna etika** je etická teória, podľa ktorej morálka vyrastá z vrodenej alebo apriórnej mravnej povinnosti. Morálka má - podľa toho učenia - základ v samotnom mravne konajúcom subjekte: človek si sám vytvára mravný zákon, pričom je nezávislý od akéhokoľvek vonkajšieho vplyvu.

Príkladom autonómnej etiky je Kantovo etické učenie stavajúce na princípe autonómnosti mravného správania rozpracovanom v Kritike praktického rozumu.

## Externé odkazy

* 

Kategória:Filozofické teórie
Evolucionistická etika

**Evolucionistická etika** je smer v etike založený Herbertom Spencerom, ktorý v 20. stor. rozvíjajú Julian Sorell Huxley, Charles Waddington, Edwin Holt, R. Gerard, Pierre Teilhard de Chardin a ďalší, a podľa ktorého sa morálne správanie človeka chápe ako funkcia prispôsobovania sa prostrediu. Za kritérium mravnosti pokladá evolúciu zahrnujúcu celú organickú prírodu: to, čo podporuje tuto evolúciu, je dobro, to, čo pôsobí proti nej, je zlo.

Ku genetickému zdôvodneniu evolucionistickej etiky prispieva sociobiológia (Edward Osborne Wilson a iní).

## Externé odkazy

* 

Kategória:Etické prístupy
Dee Dee Ramone

**Dee Dee Ramone**, vlastným menom **Douglas Glenn Colvin** (* 18. september 1951, Fort Lee, Virgínia, USA – † 5. jún 2002, Los Angeles, Kalifornia, USA) bol basgitarista skupiny The Ramones, v ktorej pôsobil od jej vzniku v roku 1974 do roku 1989. Koncom 80. rokov sa tiež skúsil venovať rapu pod menom **Dee Dee King**.

Pre Ramones písal piesne aj po svojom odchode až do roku 1996, keď sa rozpadli.

Douglas bol drogovo závislý hlavne od heroínu. Zomrel v roku 2002, keď si dal zlatú dávku heroínu.

## Externé odkazy
* Oficiálna stránka Ramones

Kategória:Rockoví basgitaristi USA
Kategória:Rockoví gitaristi USA
Kategória:Rockoví speváci USA
Kategória:Ramones
Kategória:Hiphopoví hudobníci USA
Kategória:Osobnosti z Virgínie
Kategória:Úmrtia v súvislosti s drogami
Heteronómna etika

**Heteronómna etika** je etické učenie, podľa ktorého morálka vyrastá z príčin nezávislých od konajúceho subjektu. Za takéto vonkajšie príčiny pokladá štát, náboženské prikázania, motívy, ako osobná zainteresovanosť alebo želanie dobra iným ľuďom. K heteronómnym etickým učeniam patrí napr. hedonizmus, eudaimonizmus, utilitarizmus.

## Externé odkazy
* 

Kategória:Etické prístupy
Humanistická etika

**Humanistická etika** je smer v teórii morálky, ktorý sa rozšíril v USA od 20. rokov 20. storočia, a ktorého predstaviteľmi boli: W. FFeith, Irving Babbitt, K. Garnet, I. Lewin. Humanistická etika vyvodzuje mravnosť zo špecificky ľudských javov – z toho, že človek si je schopný uvedomovať svoje činy a zriecť sa akéhokoľvek vopred daného cieľa; dokáže sa vnútorne sústrediť a zriecť sa vonkajšej expanzie. Osobnosť je jediný sudca svojich činov.

## Referencie

## Externé odkazy
* 

Kategória:Etické prístupy
Konzekvenciálna etika

**Konzekvenciálna etika** je etická teória, v ktorej sa morálne hodnotenie činu určuje v závislosti od jeho praktických dôsledkov (utilitarizmus, hedonizmus, eudaimonizmus, axiologický intuitivizmus a i.), bez ohľadu na jeho motívy aj všeobecné princípy morálky. Stúpenci konzekvenciálnej etiky vychádzajú z toho, že mravnosť uspokojuje nejaké potreby spoločnosti a človeka, respektíve aspoň formálne uznávajú jej účelový charakter.

## Externé odkazy
* 

Kategória:Etické prístupy
Profesijná etika

**Profesijná etika** je vytváranie koncepcie určitého povolania vo vzťahu ku škále spoločenských hodnôt, ktorým má toto povolanie slúžiť a ktoré mu dávajú *[[raison d´être]]*. Ďalej
sa zaoberá špecializáciou jednotlivých sfér práce odborníkov, dostupnosťou či nákladnosťou ich služieb, sociálnymi koncepciami sprístupnenia odbornej pomoci, organizáciou a disciplínou v rámci profesií a pod. 

Nie je jednoducho aplikáciou úzkej etickej teórie, ale zahrnuje množstvo aspektov politickej,
sociálnej a právnej filozofie a individuálnej etiky. Profesijná etika je odvetvie etiky, ktorého predmetom je systém noriem, upravujúcich povinnosti odborníka ku klinetovi, verejnosti, k súdu a k profesijným kolegom. Vtedy ju označujeme ako deontológiu.

## Externé odkazy
* 

Kategória:Etické prístupy
Bystrička (prítok Turca)

**Bystrička** je potok v dolnom Turci, v západnej časti okresu Martin. Je to ľavostranný prítok Turca s dĺžkou 12,4 km a je tokom IV. rádu.  

## Prameň
Pramení v Malej Fatre, v podcelku Lúčanská Fatra, v časti Lúčanské Veterné hole, na južnom úpätí Veľkej lúky (1 475,5 m n. m.) v nadmorskej výške približne 1 410 m n. m.

## Opis toku
Na hornom toku tečie najprv na západ, sprava priberá dva krátke prítoky a pokračuje juhozápadným smerom, pričom vytvára oblúk smerujúci na juhovýchod. Potom sa stáča, na krátkom úseku tečie na juh, zľava priberá prítok zo západného svahu vrchu Humience (1 398,0 m n. m.), sprava krátky prítok zo severovýchodného svahu Hornej lúky (1 299,4 m n. m.), potom z tej istej strany prítok z východného svahu Hornej lúky a stáča sa juhovýchodným smerom, pričom preteká Veľkou Bystrickou dolinou. Zľava ďalej priberá prítok (1,1 km) zo západného svahu Humiencov (1 398,0 m n. m.), na krátkom úseku tečie potom východným smerom a zľava priberá prítok z juhojuhovýchodného úpätia Humienca. Následne tečie východojuhovýchodným smerom, sprava priberá prítok z východného svahu Ostrého (1 139,1 m n. m.), z tej istej strany ďalej Končiarový potok a pokračuje východným smerom. Z ľavej strany ešte priberá Topolec, z pravej strany prítok zo severozápadného svahu Dubového diela (751,2 m n. m.). Vzápätí vteká do Turčianskej kotliny, vytvára široko roztvorený oblúk prehnutý na juh, preteká intravilánom obce Bystrička a v obci priberá ľavostranný Valaský potok. Pod obcou už tečie východojuhovýchodným smerom, potom na krátkom úseku na východ a tesne pred ústím na severovýchod. Do Turca ústi južne od mesta Martin v nadmorskej výške cca 403 m n. m.

## Referencie

## Iné projekty

Kategória:Potoky na Slovensku
Kategória:Povodie Turca
Kategória:Vodné toky v Lúčanskej Fatre
Kategória:Vodné toky v Turčianskej kotline
Kategória:Vodné toky v okrese Martin
Teologická etika

**Teologická etika** je etika zakladajúca sa na istom teologickom systéme; k najvplyvnejším smerom teologickej etiky patria etické učenia kresťanstva, islamu a budhizmu.

Kategória:Etické prístupy
Etiológia

**Etiológia** je náuka o pôvode a príčinách, napr. chorôb. Etiológia skúma zákonitosti využívania poznatkov o príčinnosti v praxi vôbec (všeobecná etiológia) alebo v určitej konkrétnej praktickej oblasti, napr. pri liečení.

## Externé odkazy
*
Všeobecná etiológia

**Všeobecná etiológia** je metodologická disciplína, ktorá skúma zákonitosti využívania poznatkov o príčinne účinkových vzťahoch v spoločenskej praxi.

## Externé odkazy
* 

Kategória:Etiológia
Etiopatogenéza

**Etiopatogenéza** je odborný medicínsky výraz, označujúci príčinu (alebo príčiny) a vývoj choroby.

## Pozri aj
* patogenéza
* etiopatogenetická základňa

## Externé odkazy
* 

Kategória:Medicína
Etnikum

**Etnikum** je zoskupenie príslušníkov určitej skupiny, ktoré má formu: 

:a) verbálnu (integrácia na princípe spoločného jazyka)
:b) behaviorálnu (na spoločných zvykoch a obyčajoch) 
:c) kreatívnu (na spoločnej kultúre) 

Nositeľom etnika je etnická skupina.

## Referencie

## Externé odkazy
* 

Kategória:Etnografia
Etnocentrizmus

**Etnocentrizmus** je pôvodne skupinový egoistický názor o vyspelosti a kultúrnosti určitého
národa alebo etnickej skupiny nad inými alebo dokonca nad všetkými ostatnými;
rozšírený najmä v staroveku: na jednej strane kultúrni a vládnúci Rimania, na
druhej strane zaostalí a nekultúrni barbari a pod. 

V modernej dobe smery a názory, obhajujúce vedúcu úlohu a postavenie napr. európskych národov vo svete (europocentrizmus), dominantné postavenie USA (amerikanizmus) a iné. Za etnocentrizmus je možné považovať aj pôsobenie fašistického Nemecka počas 2. svetovej vojny (pokus o vyhladenie židovskej, rómskej, slovanskej a pod. kultúry).

## Pozri aj
* akulturácia
* europocentrizmus

## Externé odkazy
* 

Etnocentrizmus
Etnocentrizmus
Etnogenéza

**Etnogenéza** je historický proces formovania etnických skupín, zahrňujúci ich vývoj od kmeňovej štruktúry až po vytvorenie národnosti a národa.

## Externé odkazy
* 

Kategória:Etnografia